钦定古今图书集成/理学汇编/学行典/第201卷 > 庄仲祥
## 钦定古今图书集成/理学汇编/学行典/第201卷 > 庄仲祥

按《金坛县志》：“庄仲祥，字瑞之，少有至性。五岁时，师授
书，口无留滞。里中遇赛神演剧，同塾生竞往聚观，祥
独守几高诵，及长，愈谨饬。年二十一，补博士弟子员。
逾年丧母，哀毁骨立。父以苦学失明，犹耽汲古，日令
仲祥侍侧，口诵古史数十则，虽沍寒深夜，无闲语未
歇。父或睡去，少闲又问，应声如流，常至漏下四鼓不”
休，或以为难。仲祥曰：“老人畏夜长，吾为大人减漏刻
也。”昼则博束脯以佐甘旨。继母仅长仲祥二岁终，时
仲祥年七十有三，居丧尽礼。所生弟素骄蹇，和爱之
无闲。著有《尚书笔筌》。后闻城陷，仲祥遂大恸，疽发于
背卒。